ማኅበሩ ከ800 ሺህ ብር በላይ የቤት ኪራይ ነፃ ማድርጉን አስታወቀ፡፡
ባሕር ዳር፡ ሚያዝያ 17/2012 ዓ.ም (አብመድ) የጅማሬ ቢዝነስ ቪሌጅ ማኅበር ለአከራያቸው 51 ሰዎች ከ800 ሺህ ብር በላይ ኪራይ ነፃ ማድርጉን አስታወቀ፡፡የኅሕበሩ ሰብሳቢ አቶ ጌታቸው አላምረው በሀገሪቱ የተከሰተው የኮሮና ቫይረስ ወረርሽኝ በግለሰቦች ላይ እያደረሰ ያለውን ተፅዕኖ ታሳቢ በማድረግ ማኅበሩ የሁለት ወር ኪራይ ነፃ ማድረጉን ገልጸዋል፡፡ሰብሳቢው እንደገለጹት በሦስት ማኅበራት ለተደራጁ እና በግለሰብ ደረጃ ለተከራዩ 51 ተከራዮች የሁለት ወር ኪራይ ከ800 ሺህ ብር በላይ ነፃ ተደርጎላቸዋል፡፡ ማኅበሩ ለችግረኛ ሰዎች ድጋፍ የሚውል የ20 ሺህ ብር ዱቄት በድጋፍ አሰባሳቢ ኮሚቴው በኩል ድጋፍ ለማድርግ መወሰኑንም ነግረውናል፡፡የሁለት ወር ኪራይ ነፃ የተደረገው ተከራዮችን ብቻ ሳይሆን በሥራቸው የሚገኙ ሠራተኞችንም ሥራቸውን እንዳያጡ ለማገዝ ታሳቢ ተደርጎ መሆኑንም ነግረውናል፡፡የኮሮና ቫይረስ ወረርሽኝ ከኢኮኖሚያዊ እንቅስቃሴ ጋር ቀጥተኛ ግንኙነት እንዳለው የገለጹት አቶ ጌታቸው የግለሰቦች ችግር ሲደመር ሀገራዊ መሆኑን በመረዳት ሌሎች ማኅበራትም ሆኑ ባለሀብቶች በመተጋገዝ ይህንን ጊዜ ማለፍ እንደሚገባቸው መክረዋል፡፡ዘጋቢ፡- ዳግማዊ ተሠራ